CELEX: 32014D0848
Language: hr
Date: 2014-11-26 00:00:00
Title: 2014/848/EU, Euratom: Provedbena odluka Komisije оd 26. studenoga 2014. o izmjeni Odluke 2010/4/EU, Euratom o odobrenju Bugarskoj da primjenjuje statističke podatke za godine prije pretposljednje godine te određene približne procjene za izračun osnovice vlastitih sredstava od PDV-a (priopćeno pod brojem dokumenta C(2014) 8929)

28.11.2014   
            
            
               HR
            
            
               Službeni list Europske unije
            
            
               L 343/41
            
         PROVEDBENA ODLUKA KOMISIJE
   оd 26. studenoga 2014.
   o izmjeni Odluke 2010/4/EU, Euratom o odobrenju Bugarskoj da primjenjuje statističke podatke za godine prije pretposljednje godine te određene približne procjene za izračun osnovice vlastitih sredstava od PDV-a
   
      
         (priopćeno pod brojem dokumenta C(2014) 8929)
      
   
   (Vjerodostojan je samo tekst na bugarskom jeziku)
   
      (2014/848/EU, Euratom)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 4. stavak 4. i članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               U svrhu raspodjele transakcija po statističkim kategorijama propisanima člankom 4. stavkom 4. Uredbe (EEZ, Euratom) br. 1553/89 Bugarska sada može primjenjivati nacionalne račune za pretposljednju godinu prije financijske godine za koju se treba izračunati osnovica sredstava od PDV-a. Bugarska za financijske godine nakon 2013. više ne treba odobrenje za primjenu nacionalnih računa iz godina prije pretposljednje godine. Stoga bi članak 1. trebalo vremenski ograničiti na 31. prosinca 2013.
            
         
               (2)
            
            
               Na temelju članka 390.a Direktive Vijeća 2006/112/EZ (2) Bugarska može, u skladu s uvjetima koji se primjenjuju u toj državi članici na datum njezina pristupanja, nastaviti izuzimati od PDV-a međunarodni putnički prijevoz, kako je navedeno u Prilogu X., dijelu B, točki 10. te Direktive, ako se isto izuzeće primjenjuje u bilo kojoj od država članica koje su bile članice Zajednice na dan 31. prosinca 2006.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (3)
            
            
               Bugarska je od Komisije zatražila odobrenje za primjenu određenih približnih procjena za izračun osnovice vlastitih sredstava od PDV-a jer ne može točno izračunati osnovicu vlastitih sredstava od PDV-a za transakcije iz Priloga X., dijela B, točke 10. Direktive 2006/112/EZ. Taj bi izračun vjerojatno uzrokovao neopravdane administrativne izdatke u odnosu prema učinku tih transakcija na ukupnu osnovicu vlastitih sredstava od PDV-a Bugarske. Bugarska može za izračun primijeniti približne procjene za tu kategoriju transakcija. Stoga bi Bugarskoj trebalo odobriti da za izračun osnovice vlastitih sredstava od PDV-a primjenjuje približne procjene.
            
         
               (4)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenja.
            
         
               (5)
            
            
               Stoga je primjereno na odgovarajući način izmijeniti Odluku Komisije 2010/4/EU, Euratom (3),
            
         DONIJELA JE OVU ODLUKU:
   Članak 1.
   Odluka 2010/4/EU, Euratom mijenja se kako slijedi:
   
               1.
            
            
               Članci 1. i 2. zamjenjuju se sljedećim:
               „Članak 1.
               Kako bi se izvršila raspodjela po stopama u skladu s člankom 4. stavkom 4. Uredbe (EEZ, Euratom) br. 1553/89, Bugarskoj se od 1. siječnja 2009. do 31. prosinca 2013. odobrava primjena podataka dobivenih iz nacionalnih računa za treću ili četvrtu godinu prije financijske godine za koju se mora izračunati osnovica vlastitih sredstava od PDV-a.
               Članak 2.
               Za izračun osnovice vlastitih sredstava od PDV-a od 1. siječnja 2009. do 31. prosinca 2018. Bugarskoj se odobrava primjena približnih procjena za međunarodni putnički prijevoz iz Priloga X., dijela B, točke 10. Direktive 2006/112/EZ.”
            
         
               2.
            
            
               Briše se članak 3.
            
         Članak 2.
   Ova je Odluka upućena Republici Bugarskoj.
   
      Sastavljeno u Bruxellesu 26. studenoga 2014.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Odluka Komisije 2010/4/EU, Euratom od 22. prosinca 2009. o odobrenju Bugarskoj da primjenjuje statističke podatke za godine prije pretposljednje godine te određene približne procjene za izračun osnovice vlastitih sredstava od PDV-a (SL L 3, 3.1.2010., str. 17.).